Colleen McCullough

Colleen McCullough-Robinson (1 Jun 1937 – 29 Januari 2015) merupakan penulis Australia yang dikenali menerusi novel The Thorn Birds.

Kehidupan 
McCullough dilahirkan pada tahun 1937 oleh James dan Laurie McCullough. Ibu beliau merupakan rakyat New Zealand dari suku kaum Māori. Semasa zaman kanak-kanak beliau, keluarga beliau kerap berpindah-randah. Beliau gemar membaca  dan pernah memasuki Holy Cross College.

McCullough menyara hidup dengan menjadi guru, pustakawan dan penulis. Semasa tahun pertama sebagai pelajar perubatan di Universiti Sydney beliau menghidap dermatitis dan dinasihatkan untuk tidak meneruskan cita-cita sebagai doktor perubatan. Beliau telah bertukar ke bidang neurosains dan bekerja di Royal North Shore Hospital di Sydney.

Pada tahun 1963, McCullough berpindah ke United Kingdom selama empat tahun. Semasa di Great Ormond Street Hospital, London, beliau bertemu dengan pengerusi jabatan neurologi dari Universiti Yale. Beliau telah ditawarkan menjadi pembantu penyelidikan di Yale. McCullough telah menghabiskan masa selama sepuluh tahun dari from April 1967 sehingga 1976 dengan melakukan penyelidikan dan mengajar di Jabatan Neurologi Sekolah Perubatan Yale di New Haven, Connecticut, Amerika Syarikat. Ketika di Yale, beliau telah menulis dua buah buku terawalnya.

Disebabkan kejayaan buku-buku beliau, McCullough berhenti dalam bidang perubatan. Pada penghujung 1o70-an, beliau telah menetap di London dan Connecticut, AS. Akhirnya, beliau memilih Pulau Norfolk Island sebagai tempat tinggalnya. Di sana beliau telah bertemu dengan suaminya, Ric Robinson (berusia 33 tahun ketika itu). Mereka berkahwin pada 13 April 1983 ketika berusia 46 tahun.

McCullough telah meninggal dunia pada 29 Januari 2015 di usia 77 tahun di Pulau Norfolk Island akibat kegagalan buah pinggang.

Sejarah penulisan

Novel 
 Tim (1974). Diadaptasi kepada filem Tim
 The Thorn Birds (1977)
 An Indecent Obsession (1981)
  A Creed for the Third Millennium (1985)
 The Ladies of Missalonghi (1987)
 The Song of Troy (1998)
 Morgan's Run (2000)
 The Touch (2003)
 Angel Puss (2004)
 On, Off (2006)
 The Independence of Miss Mary Bennet (2008)
 "Too Many Murders" (2010)

Biografi 
  The Courage and the Will: The Life of Roden Cutler VC (1999)

Siri Masters of Rome 
 The First Man in Rome (1990)
 The Grass Crown (1991)
 Fortune's Favorites (1993)
 Caesar's Women (1996)
 Caesar (1997)
 The October Horse (2002)
 Antony and Cleopatra (2007)

Siri Carmine Delmonico 
 On, Off (2006)
 Too Many Murders (December 2009)
 Naked Cruelty (2010)

Rujukan 

 Mary Jean DeMarr: Colleen McCullough: A Critical Companion. Greenwood Publishing Group 1996, ISBN 0313294992 ()

Kelahiran 1937
Kematian 2015
Penulis novel Inggeris
Penulis novel